На чацвёртым годзе сваёй адукацыі ў першых тыднях 1820 года калегі абралі Э. Масальскага на пасаду прэфекта садалісаў — кшталту студэнцкіх старастаў — лепшых вучняў. Гэта лічылася надзвычай ганаровай пасадай. Першым прэфектам полацкіх садалісаў быў Стэфан Баторы, дзякуючы якому полацкі езуіцкі калегіум быў заснаваны ў 1581 годзе — трэцім пасля Віленскага і Нясвіжскага. Па Баторыю гэтую пасаду займалі буйныя мясцовыя чыноўнікі і выбітныя вучні.